Astfel, conform familiei politice europene, Leancă ar fi trebuit să aibă o susținere pentru unul dintre candidații dreptei la prezidențialele din România, pentru Klaus Iohannis spre exemplu. Acesta, însă, a ales să meargă la evenimentul de lansare în campanie a lui Victor Ponta, partidul căruia face parte din altă familie politică europeană.

Constantin Tănase: O șaradă!

Publicistul Constantin Tănase se întreabă într-o postare pe facebook oare ce înțelege electoratul. „Carambol electoral român-moldovenesc după lansarea lui Ponta la președinția României la care a participat și premierul Leancă : Filat (PLDM) cu Băsescu împotriva lui Ponta; Ponta împotriva lui Filat și Băsescu; 2. Leancă (PLDM), Ponta (PSD) și Lupu (PD) împotriva lui Filat și Băsescu; Filat și Băsescu împotriva lui Leancă, Ponta și Lupu; 3. Chirtoacă, Băsescu și Filat împotriva lui Ponta, Leancă și Lupu… Ce înțelege electoratul moldovean din această șaradă?”, a scris sursa.

Ion Sturza: Leancă are încă o problemă cu Filat!

Și fostul premier Ion Sturza a comentat situația. „Cred că domnul Leancă sincer a vrut să-i mulțumească lui Victor Ponta pentru ajutorul acordat Moldovei: construcția gazoductului, 20 milioane de euro pentru școli și grădinițe, asistența SMURD, autobuze pentru școli, reparația Muzeului Național de Artă etc. Pe de altă parte, este cea mai eficientă conlucrare dintre un premier moldovean și unul român din istoria recentă! Noi, „foștii”, putem doar să-l „invidiem”. Dar Leancă, desigur, are o problemă (încă una) cu domnul Filat”, a conchis acesta pe facebook.

După eveniment, președintele României Traian Băsescu l-a criticat dur pe Iurie Leancă, spunând că este un profitor (vezi video). În replică, premierul român i-a luat apărarea omologului său moldovean (vezi declarația).